CELEX: C2007/211/66
Language: mt
Date: 2007-09-08 00:00:00
Title: Kawża T-190/07: Rikors ippreżentat fil- 31 ta' Mejju 2007 — KEK DIAGLOS vs Il-Kummissjoni tal-Komunitajiet Ewropej

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/34
            
         Rikors ippreżentat fil-31 ta' Mejju 2007 — KEK DIAGLOS vs Il-Kummissjoni tal-Komunitajiet Ewropej
   (Kawża T-190/07)
   (2007/C 211/66)
   Lingwa tal-kawża: il-Grieg
   Partijiet
   
      Rikorrenti: KEK DIAGLOS (Peristeri Attikis, il-Greċja) (rappreżentant: D. Chatzimichalis, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla, minħabba l-motivi esposti, id-Deċiżjoni tal-Kummissjoni tal-Komunitajiet Ewropej Nru 23/II/2006 u kull att u/jew deċiżjoni oħra tal-Kummissjoni tal-Komunitajiet Ewropej konnessi magħha;
            
         
               —
            
            
               tordna lill-Kummissjoni tal-Komunitajiet Ewropej tbati l-ispejjeż tar-rikors u spejjeż oħra.
            
         Motivi u argumenti prinċipali
   Dan ir-rikors huwa dirett kontra d-Deċiżjoni tal-Kummissjoni tal-Komunitajiet Ewropej KUMM(2006) 465 finali, tat-23 ta' Frar 2006, li fiha r-rikorrenti tintalab tħallas is-somma ta' EUR 71 981 bħala restituzzjoni tas-somma li “KEK XINI” (1) rċeviet bħala sussidju għal programm ta' informazzjoni taċ-ċittadin Ewropew “PRINCE”, bl-interessi minħabba dewmien mhux iġġustifikat u minħabba nuqqas ta' informazzjoni fuq it-twettiq tal-pjan. Ir-rikorrenti ssostni li d-deċiżjoni kkontestata hija infondata, ivvizzjata minn żbalji u abbuż ta' poter u tinkludi motivazzjoni difettuża u żbaljata.
   Bil-kontra ta' dak li ddikjarat il-Kummissjoni, skond ir-rikorrenti żbaljatament u mingħajr ġustifikazzjoni, din ta' l-aħħar issostni li hija mxiet ma' l-obbligi tagħha li jirriżultaw mill-ftehim ta' sussidju li hija kienet iffirmat sabiex tipparteċipa fil-programm imsemmi u li, meta ġie nnutat dewmien minħabba diffikultajiet oġġettivi, hija kienet minnufih informat lill-organi kompetenti ta' l-UE dwar dan.
   Barra minn hekk ir-rikorrenti ssostni li “KEK XINI”, apparti l-ammont mogħti lilha minn qabel ta' EUR 71 891, qatt ma rċeviet il-bqija tas-sussidju minkejja li x-xogħol u l-ispejjeż li hija kellha minħabba dan il-proġett jaqbżu dan l-ammont.
   Għaldaqstant, ir-rikorrenti ssostni li jeħtieġ li tiġi annullata d-deċiżjoni kkontestata, li ġiet adottata minħabba li l-uffiċjali tal-kumpannija għaddew informazzjoni żbaljata lill-organi ta' l-UE li wettqu l-verifiki fil-post u dan minħabba li, peress li kien sar xi tibdil fil-persunal responsabbli mill-programm, l-uffiċjali l-ġodda ma setgħux ikunu immedjatament f'pożizzjoni li jiġbru l-informazzjoni mitluba u li jipprovdu risposti eżawrjenti.
   
      (1)  Wara tibdil fl-istatut tal-kumpannija fit-12 ta' April 2006, KEK XINI ngħatat l-isem “KEK DIAGLOS”.